**24. juni 2017**

**Referat**

**Generalforsamling i Rideterapeut Foreningen**

**Dato:** Søndag den 18. juni 2017

**Tid:** Kl.11.00 – 12.30

**Sted:** Familien Frederiksens Isheste

Pædagogisk Center for Mennesker og Heste

Brandhøjgårdsvej 108

2640 Hedehusene

**Deltagere:**

Maja Frederiksen

Birgit Frederiksen

Charlotte Rask

Marie-Louise Demant

Dorthe Hofby

Mette Dam Wied

Carsten Ørting Andersen

Eigil Sabroe (dirigent)

Gitte Sabroe (referent)

**1. Velkomst v/formanden.**

Maja Frederiksen bød velkommen.

**2. Valg af dirigent og valg af referent**

* Eigil Sabroe blev valgt til dirigent.
* Gitte Sabroe blev valgt til referent.

Dirigenten konstaterede at generalforsamlingen var lovligt indvarslet. Alle tilstedeværende er medlem af foreningen. Og dagsorden blev godkendt.

**3. Formandens beretning.**

Maja Frederiksens kom i beretningen blandt andet ind på følgende emner:

På sidste generalforsamling fik bestyrelsen et nyt medlem Lenna Heinrich og Dorthe Hartvig Jensen udtrådte af bestyrelsen og blev suppleant i stedet. Det har været godt med ny i bestyrelsen.

Der er kommet nye medlemmer i foreningen og der kommer en del henvendelse om optagelse fra personer som mangler den mellemlange uddannelse.

Der er stigende interesse for rideterapi på verdensplan. Og blandt andet i USA er forskningsprojekter i gang.

Rideterapeutforeningen har bestemt sin berettigelse og måske vigtigere end nogensinde, idet foreningen kan hjælpe med at henvise til fagfolk og dermed også kan tilføre mere anerkendelse til rideterapi og effekterne.

Så gerne flere medlemmer fra Fyn og Jylland.

Charlotte Rask har gjort en stor indsats med at revidere og ajourføre hjemmesiden. Der er oprettet et nyt menupunkt ”Hvad siger brugerne” og alle medlemmer opfordres til at melde ind med udtalelser fra klienter/elever som selv har været i et forløb. Sådanne udtalelser skal være godkendt af klienterne/eleverne.

Bestyrelsen kan ind i mellem være i tvivl om, hvad medlemmerne ønsker og vil meget gerne have noget feedback, for det er jo alle medlemmers forening.

Bestyrelsen har brugt en del energi i at holde seminarer, herunder et Supervisionsseminar, som var rigtig godt at deltage i, men også meget positivt at høre, hvad medlemmerne har gang i. Medlemmer er meget velkomne til at komme med forslag til flere seminarer. Der er økonomi til afvikling af seminarer. Og det ville være dejligt, hvis flere medlemmer har tid og lyst til at deltage i de seminarer som afholdes.

Der er kommet et forslag om at foreningen skal afholde et større seminar, hvor kommuner, institutioner mv. inviteres. Bestyrelsen synes det kunne være en god ide, men har ikke selv ressourcerne til det store planlægningsarbejde, som et sådant arrangement vil kræve. Der er brug for at medlemmer melder ind.

Foreningen har fået en henvendelse fra 3 elever som har været meget utilfredse med de ydelser de har fået på Rideterapeut Skolen. Foreningen har forelagt sagen for Rideterapeut Skolen, men de afviser kritikken. Med baggrund heri har bestyrelsen besluttet ikke mere at henvise til stedet.

Herefter var der bemærkninger og drøftelse om beretningen.

* Marie-Louise Demant var inde på følgende emner:
* vigtigt at holde fanen højt med supervision.
* SAB følger op på fagligheden på Rideterapeut Skolen.
* Der er kommet forespørgsel om et helt uddannelsesforløb i Jylland.
* Være omhyggelige med fokus på etikken.

Carsten Ørting Andersen sagde med hensyn til seminarer, at det var nogle interessante emner som bestyrelsen havde arrangeret, men medlemmer har mange jern i ilden og det kan være svært at finde tiden til at deltage. Men jo flere medlemmer, jo flere vil også komme til seminarerne.

Vedrørende afholdelse af et større seminar: se punkt 6.

* Beretningen blev godkendt.

**4. Forelæggelse af revideret regnskab og godkendelse.**

Birgit Frederiksen fremlagde regnskabet for 2016.

Det er ikke hensigten at skabe overskud i foreningen, pengene skal komme medlemmerne til gode.

Der er nu 25 medlemmer i foreningen, heraf 6 nye. Der er også nogen som er udtrådt af foreningen.

* Beretningen blev godkendt.

**5. Fastsættelse af kontingent.**

Birgit Frederiksen fremlagde budget for 2017, som er baseret på uændret kontingent.

* Budgettet blev godkendt.

**6. Indkomne forslag**

Der var ikke indkommet forslag, som i henhold til vedtægterne skulle være modtaget senest den 4. juni, men generalforsamlingen valgte at drøfte forslaget om at afholde et større seminar.

Der blev drøftet fordele om ulemper ved et stort arrangement frem for flere mindre. Og der blev drøftet målgrupper for hhv. stort seminar og mindre seminar.

Det blev besluttet at:

* Bestyrelsen forespørger medlemmerne om deres input til afholdelse af stort seminar/mindre seminarer, målgrupper mv og opfordrer medlemmer til at melde sig til at deltage i planlægningen.

**7. Valg af formand, 1 bestyrelsesmedlem og 1 suppleant.**

Maja Frederiksen blev genvalgt som formand.

Dorthe Hofby blev valgt som bestyrelsesmedlem

Mette Dan Wied blev valgt som suppleant.

Herefter er bestyrelsen sammensat således:

Maja Frederiksen, formand

Birgit Frederiksen, kasserer

Charlotte Rask

Lenna Heinrichs

Dorthe Hofby

Suppleanter:

Dorte Hartvig Jensen

Mette Dam Wied

**8. Valg af uddannelsesudvalg**

* Der var ingen kandidater til uddannelsesudvalget, derfor fortsætter bestyrelsen med at varetage uddannelsesudvalgets opgaver som hidtil.

**9. Eventuelt**

Carsten Ørting Andersen orienterede om Green Care netværket eller Grøn Omsorg. Der henvises til mere information: [www.carstenoerting.dk](http://www.carstenoerting.dk) og facebooksiden Grøn Omsorg.

Bestyrelsen har besluttet, at indmelde Rideterapeutforeningen, det koster 1200 kr. om året.